
                                                                                                 Άλιμος, 24 Νοεμβρίου 2025

Ψήφισμα της ΓΣ της ΕΛΜΕ Νότιας Αθήνας_1ο
Η Γενική Συνέλευση της ΕΛΜΕ Νότιας Αθήνας ζητά την απόσυρση της εγκυκλίου Φ1/117162/ΓΔ4/2021, που επιβάλλει υποχρεωτική συναίνεση και των δύο γονέων για εγγραφή ή μετεγγραφή μαθητών, ακόμη και όταν η επιμέλεια ανήκει αποκλειστικά στον έναν. Η ρύθμιση προκαλεί σοβαρά προβλήματα σε οικογένειες με αποκλειστική επιμέλεια, ενδοοικογενειακή βία, κακοποιητικές ή ανύπαρκτες σχέσεις μεταξύ γονέων, με αποτέλεσμα παιδιά να μένουν εκτός σχολείου και ο έτερος γονέας να υφίσταται νομική και οικονομική ομηρία. Η απαίτηση διπλής συναίνεσης παραβιάζει το βέλτιστο συμφέρον του παιδιού και το δικαίωμά του στην εκπαίδευση. Η ΕΛΜΕ ζητά: άμεση επανεξέταση της εγκυκλίου, εξαίρεση στις περιπτώσεις αποκλειστικής επιμέλειας ή κακοποίησης, και θέσπιση διοικητικής διαδικασίας για την επίλυση τέτοιων ζητημάτων χωρίς ανάγκη νέας δικαστικής προσφυγής.

